Timantit ovat ikuisia
Timantit ovat ikuisia () on Guy Hamiltonin ohjaama James Bond -elokuva vuodelta 1971. Elokuvassa Bondia näyttelee virallisessa Bond-elokuvassa viimeistä kertaa Sean Connery. Rooliin oli jo valittu yhdysvaltalainen näyttelijä John Gavin, kun Connery antoikin suuren palkkion houkuttelemana periksi siihen asti kieltäydyttyään. Elokuva perustuu Ian Flemingin romaaniin "Timantit ovat ikuisia" (1956, suom. 1966).
David Arnold
David Arnold (s. 23. tammikuuta 1962 Luton, Beds, Yhdistynyt kuningaskunta) on brittiläinen elokuvasäveltäjä. Hänen tunnetuimpia töitään ovat "James Bond" -elokuvat 1997–2008, "Tähtiportti" (1994), "Independence Day – Maailmojen sota" (1996) sekä televisiosarja "Pikku-Britannia" (2003–2005), jonka kahdessa jaksossa hän on myös näytellyt.